tartuNLP/wikipedia-smugri-20251201 huggingface dataset:
Kurevere Jaanimägi

Kurevere Jaanimägi (ka: "Jaanimägi") on kõrgendik Valga maakonnas Otepää vallas. Kõrgendik on arvele võetud ürglooduse objektina.
Kõrgendiku kõrgus on 100 m üle merepinna, suhteline kõrgus (?) on 25 m.
Jaanimägi

Jaanimägi on Võrumaa kõige levinum mäenimi ja kõige sagedasem kohanimi.
Kõige levinum on see Rõuge kihelkonnas. Palju on sellenimelisi paiku ka Vastseliina, Karula ja Urvaste kihelkonnas.
Jaanimäe nime kannavad:
Joaveski paljand

Joaveski paljand on paljand Loobu jõe ja Joaveski joastiku juures, halduslikult Lääne-Viru maakonnas Haljala vallas Joaveski külas.
Paljand on arvele võetud ürglooduse objektina.
Loobu jõe põhjas, kallastel ja Joaveski joastiku juures paljanduvad mitmed ordoviitsiumi kihistud. Paljand on Loobu kihistu stratotüüp. Ülemise osa moodustab Valgejõe kihistiku paksukihiline lubjakivi, selle all on Nõmmeveski kihistiku savikas lubjakivi.
Jõuga oosid

Jõuga oosid on oosid Ida-Viru maakonnas Alutaguse vallas. Jõuga oosid on osa Iisaku-Illuka oosisüsteemist. Jõuga oosid koos nende vahel asuvate Jõuga järvedega on arvele võetud ürglooduse objektina.
Järve luitestik

Järve luitestik on luitestik Saare maakonnas Saaremaa vallas. Luitestik on arvele võetud ürglooduse objektina. Luitestiku kaitstakse Järve luidete maastikukaitseala koosseisus.
Luitestik on olemuselt luitestunud rannik koos aktiivse rannaastanguga, mille kõrgus on 2–4 m ja kohati 6–8 m. Luitestikul kasvab männik. Osa luitestikust kasutatakse supelrannana.
Järvevälja luitestik

Järvevälja luitestik (ka: "Järvevälja luiteväli") on luitestik Ida-Viru maakonnas Alutaguse vallas. Luitestik on arvele võetud ürglooduse objektina. Luitestikku kaitstakse Järvevälja maastikukaitseala koosseisus.
Plaueni Lutheri kirik

Plaueni Lutheri kirik on kirik Saksamaal Plauenis. Kirik ehitati aastatel 1693–1722. See on üks vanemaid barokseid tsentraalkirikuid Saksimaal. Praeguse nime sai kirik 1883. aastal seoses Martin Lutheri 400. sünniaastapäevaga. Kirikus saab näha 15. sajandist pärinevat tiibaltarit ja gooti stiilis kooriruumi.
Ajalugu.
Lutheri kirik on vanuselt teine kirik Plauenis. Nurgakivi pandi sellele pärtlipäeval, 24. augustil 1693. Nii kandis kirik apostel Bartolomeuse nime. Ehitus kestis 29 aastat. Kirik pühitseti sisse 10. detsembril 1722. Pühitsemise puhul kinkis Leipzigi linna raad kirikule hilisgooti stiilis tiibaltari (hilisrenessansi ajal laiendatud). Altari valmistas 1495. aasta paiku üks Erfurdi meister. Varem asus see Leipzigi Tooma kirikus.
Plaueni Lutheri kirik ehitati algselt Plaueni surnuaia kirikuks. Surnuaed rajati 1548. aastal. Kirikus peeti vaid matusetalitusi ja mälestusjumalateenistusi. Pärast Leipzigi lahingut 1813. aastal oli kirik kasutusel ka laatsaretina. 1834. aastal pühitseti orel. Aastatel 1840–1861 oli kirik Plaueni katoliku koguduse jumalateenistuste pidamise paigaks. Ümberehituse käigus 1877–1878 sai kirik ka uued kellad. 
Kiriku ümber asunud surnuaias lõpetati matmine 1899. aastal seoses uue surnuaia kasutuselevõtuga. Kirik, mida seni tunti surnuaiakirikuna, nimetati 1883. aastal Martin Lutheri 400. sünniaastapäeva auks ümber Lutheri kirikuks. Plaueni Lutheri kogudus asutati 3. aprillil 1893. Aastal 1900. sai kirik endale „väärilised“ uued kellad. Aastatel 2008–2010 teostati kirikus siseremont ja põhjalikult remonditi varisemisohtlikku torni. Ehitus lõppes 2010. aasta detsembris kolme uue kella pühitsemisega. Kellad valati Innsbruckis. 
Tuntuks sai kirik Saksamaa taasühinemise ajal 1989. Küljeportaali ees, täpselt raekoja vastas süüdati protesti märgiks tuhanded küünlad. Küünlavaha jäljed on trepiastmetel praeguseni näha. Seda kohta tuntakse nüüd Küünlaportaalina. Meeleavalduse kümnendal aastapäeval avati kiriku seinal mälestustahvel. 
Orel.
Kirikus asub 29 registri, kolme manuaali ja pedaaliga orel, mis ehitati 1926. aastal Dresdenis Jehmlichi töökojas. 
Orelil on järgmine dispositsioon:
Kaisma Väikejärv

Kaisma Väikejärv on järv Pärnu maakonnas Põhja-Pärnumaa vallas. Järv koos kõrvalasuva Kaisma Suurjärvega on arvele võetud ürglooduse objektidena.
Järvest saab alguse Enge jõgi.
Kaisma Väikejärv on madal, alla 1 m sügavusega 5,6 ha suurune soo- ja rabakallastega järv.
Otisaare karjäär

Otisaare karjäär (ka "Kalana uus karjäär", "Kalana karjäär") on karjäär Jõgeva maakonnas Põltsamaa vallas.
Karjääris paljanduvad mitmed Raikküla lademe kihistud ja kihid. Paljandid on arvele võetud ürglooduse objektidena.
Karjäär avati 1990. aastate alguses. 19. sajandi keskpaigast kaevandati kagus asunud Kalana vanast karjäärist (ka "Kalana paemurd").
Johannes Wiedewelt

Johannes Wiedewelt (1. juuli 1731 Kopenhaagen – 17. detsember 1802) oli taani skulptor.
Aastail 1772–1777, 1780–1789 ja 1793–1795 oli ta kuningliku kunstiakadeemia direktor.
Kallukse mäed

Kallukse mäed on otsamoreen Lääne-Viru maakonnas Kadrina vallas. Otsamoreen on arvele võetud ürglooduse objektina. Otsamoreeni kaitstakse Kallukse maastikukaitseala koosseisus.
Otsamoreen asub aluspõhjalisel kõrgendikul. Selle suhteline kõrgus on kuni 30 m (Loobu jõe lammist mõõtes), absoluutne kõrgus 113 m. 
Otsamoreeni lõunapoolset osa nimetatakse Sootaguse mägedeks.
Kambja Köstrimäed

Kambja Köstrimäed on künnis Tartu maakonnas Kambja vallas. Künnis on arvele võetud ürglooduse objektina.
Künnise laius on u 1 km, absoluutne kõrgus 135 m ja suhteline kõrgus kuni 30 m. 
Künnise idapoolne osa on kitsas; selle laius on kuni 300 m. Idapoolse künnise suhteline kõrgus on 30 m ja absoluutne kõrgus 125 m. Künnise läänepoolne osa on tugevasti liigestatud.
Kandle pank

Kandle pank (ka: "Kandle astang") on pank Lääne-Viru maakonnas Haljala vallas Aaviku külas. Pank kui tähelepanuväärne paljand on arvele võetud ürglooduse objektina.
Pank on Aseri kihistu asemel kasutusele võtta soovitatud Kandle kihistu stratotüüp. Pangal paljanduvad u 2 m paksuses Aseri ja Lasnamäe lademe lubjakivid. Paljandi ülemised pool meetrit moodustavad Väo kihistu lubjakivid, selle all on meeter Aseri lademe ooididega savikat lubjakivi. Veel allpool on 1,2 meetrit Kandle kihistiku glaukoniiti sisaldavat raudoksiidi laikudega lubjakivi. 
Pangast on minevikust murtud paekivi ("Kandle paemurd"). Paemurrus on paljandi kõrgus 3 meetrit, ent seal paljandub üksnes Kandle kihistik.
Eugen Tallmeister

Eugen Theodor Valdek Tallmeister (1. august 1916 Riia – 2. september 2006 Tallinn) oli eesti arst ja Tartu Ülikooli arstiteaduskonna õppejõud.
Elulugu.
Ta lõpetas aastal 1934 Tallinna Prantsuse Lütseumi. Samal aastal astus ta Tartu Ülikooli arstiteaduskonda, mille lõpetas 1940. aastal arsti astme väärilisena "cum laude". Akadeemiliselt oli ta Eesti Üliõpilaste Seltsi liige.
Juba üliõpilasena töötas ta professor Karl Schlossmanni juures mikrobioloogia alal ja saavutas üliõpilaste teadustööde võistlustel I auhinna. Aastal 1940 asus ta jaoskonnaarstina tööle Valjalasse.
1. augustil 1941 mobiliseeriti ta Punaarmeesse ja viidi Uuralite taha Tšeljabinski oblastisse tööpataljoni. Tööpataljoni õudustest päästis teda Eesti Laskurkorpuse formeerimine ja sinna määramine jaanuaris 1942 sanitaarroodu komandörina. Ta teenis kogu sõja vältel 7. Eesti Laskurdiviisis 86. Meditsiini-sanitaarpataljonis arstina, sanitaarkapteni auastmeni, võideldes Velikije Luki all, Eestis ja Kuramaal.
1947. aastal demobiliseerituna naasis ta Tartusse. Aastatel 1947–1950 oli ta Tartu Riikliku Ülikooli mikrobioloogia ja nakkushaiguste kateedri aspirant, töötades samaaegselt kateedris assistendina. Aastal 1951 (hilinenult kaitses ta väitekirja "tänu" anonüümkirjale tema sotsiaalse päritolu kohta; väitekirja kaitsmisele lubati ta tänu selgitustele sõjas "õigel poolel" osalemisest) kaitses ta dotsent Feliks Lepa juhendamisel tööga "Escherichia coli osatähtsus imikute ja väikelaste kõhulahtisuse puhul" meditsiinikandidaadi väitekirja. Aastatel 1951–1960 töötas ta mikrobioloogia kateedri vanemõpetajana, aastatel 1960–1964 samas dotsendi ja kateedrijuhatajana ja aastatel 1964–1987 dotsendina; lisaks oli ta aastatel 1972–1974 arstiteaduskonna õppeprodekaan.
Eugen Tallmeister suri 2. septembril 2006 Tallinnas ja ta maeti 7. septembril 2006 Rahumäe kalmistule.
Isiklikku.
Isa Theodor Tallmeister oli E.E.L.K. Tallinna Püha Vaimu koguduse õpetaja, vend Viktor Tallmeister (hukati aastal 1941) oli jurist.
Ta abiellus aastal 1944 Narva vadja päritolu Glafira Salakinaga ja neil oli kolm tütart; Helvi töötab sotsiaalministeeriumis ja Õie on psühhiaater.
Herne pood

Herne pood on Tartus Supilinnas Herne tänaval majas number 6 tegutsev universaalpood, üks Tartu tuntumaid väikekauplusi.
Supilinna päevad

Supilinna päevad on Tartus Supilinnas kevaditi toimuv nädalapikkune üritustesari, mida korraldab Supilinna Selts. 
Päevade raames korraldatakse kultuurilisi jalutuskäike, kontserte, avalikke arutelusid, laatu jpm. 2013. aastal avati päevade käigus ka Supilinna külakiik.
Supilinna päevade puhul avaldab Selts ajalehte Supilinna Tirin.
2020. aasta Supilinna päevad jäid koroona pandeemia tõttu ära.
Karinu lubjakivipaljand

Karinu lubjakivipaljand on paljand Karinu karjääris Karinu lubjakivimaardlas, halduslikult maakonnas Järva-Jaani vallas. Paljand on arvele võetud ürglooduse objektina.
Paljandil paljandub lubjakivi kahe astanguna, mille paksused on 2,8 m ja 4,4 m. Paljandil on näha Juuru lademe Tamsalu kihistu Karinu kihistiku kivimeid.
Karksi paljand

Karksi paljand on paljand Viljandi maakonnas Mulgi vallas. Paljand ja sellesse tekkinud Karksi koobas on arvele võetud ürglooduse objektina.
Karksi koobas

Karksi koobas on koobas Viljandi maakonnas Mulgi vallas. Koobas on tekkinud Karksi paljandisse ja on koos paljandiga arvele võetud ürglooduse objektina.
Kassinurme mõhnastik

Kassinurme mõhnastik (ka: "Kassinurme mäed") on mõhnastik Jõgeva maakonnas Jõgeva vallas. Mõhnastik on arvele võetud ürglooduse objektina.
Mõhnastiku üks järsuservalisi vallseljakuid on linnamägi (Kassinurme linnamägi).
Keava-Esku oos

Keava-Esku oos (ka: "Keava mäed, Keave-Esku servamoodustised") on oos Rapla maakonnas Kehtna vallas. Oos on arvele võetud ürglooduse objektina. Oosi kaitstakse Kõnnumaa maastikukaitseala koosseisus.
Hickmani maakond

Hickmani maakond ("Hickman County") on maakond USA-s Kentucky osariigis.
Maakonna halduskeskus on Clinton.
Maakonna pindala on 655 km². Veepindala on 22 km².
Elanike arv oli 2010. aasta rahvaloenduse järgi 4902. Aastal 2000 oli elanikke 5262.
Ajalugu.
Hickmani maakond moodustati 27. detsembril 1821 Cladwelli ja Livingstone'i maakonna osadest. Maakond on nime saanud sõjaväelase Paschal Hickmani järgi, kes hukkus Raisini jõe lahingus 1813. aastal. Algselt oli maakonna halduskeskus Columbus. 1830. aastal sai maakonna halduskeskuseks Clinton.
Keibu luited

Keibu luited on luitestik Harju maakonnas Lääne-Harju vallas. Luited on arvele võetud ürglooduse objektina. Luiteid kaitstakse Nõva maastikukaitseala koosseisus.
Mississippi maakond

Mississippi maakond ("Mississippi County") on maakond USA-s Arkansase osariigis.
Maakonna halduskeskused on Blytheville ja Osceola.
Maakonna pindala on 2382 km². Veepindala on 56 km².
Elanike arv oli 2010. aasta rahvaloenduse järgi 46 480. Aastal 2000 oli elanike arv 51 979.
Valencia provints

Valencia provints on provints Hispaanias Valencia autonoomse piirkonna keskosas.
Valencia provintsi vapp on väga Valencia autonoomse piirkonna vapi moodi, erinedes peamiselt roheliste ilustuste poolest külgedel, mida autonoomse piirkonna vapil pole. Oma lippu provintsil ei olegi, vajaduse korral kasutatakse autonoomse piirkonna lippu.
Kliima.
Valencia provintsi aasta keskmine temperatuur on +17,6 °C, jaanuaris +11,5 °C, augustis +25,0 °C.
Aastas sajab keskmiselt 464 mm, sealhulgas jaanuaris 32 mm ja augustis 21 mm sademeid. Aastas paistab päike keskmiselt 2571 tundi, sealhulgas jaanuaris 162 ja augustis 278 tundi.
Haldusjaotus.
Vallad.
Valencia provintsi kuuluvad järgmised 266 valda:
Valdade ametlik nimekasutus ei ühti keeleliselt. Lingitud on ametlik valla nimi. Rasvases kirjas on toonitatud üksteisest erinevad nimekujud mis on korraga ametlikud. Tabelis on loetletud vallad nende artikleid arvestamata.
Agusalu soostik

Agusalu soostik on soostik Ida-Virumaal; osa Puhatu soostikust. Sood kaitstakse Agusalu looduskaitseala koosseisus.
Keila paemurd

Keila paemurd on endine paemurd ja ühtlasi ka paljand Harju maakonnas Keila linnas. Paljand on arvele võetud ürglooduse objektina.
Paljandit loetakse Keila lademe stratotüübiks, ka on see Keila kihistu stratotüüp.
Paemurd asub 1,1 km Keila–Haapsalu maantee ja Keila–Paldiski raudtee ülessõidu kohast loodes.
Paemurd on suures osas metsastunud.
Murru idapoolses seinas paljanduvad umbes 2 m kõrguse profiilina Kurtna ja Pääsküla kihistike kivimid. Paeseinast on väike osa ka kinni kasvanud. Ülemised 35 cm moodustab hele kõva õhkeste mergli vahekihtidega lubjakivi. Sellele järgneb 85 cm samasugust, ent muguljat lubjakivi. Alumise osa moodustab sinakashall peenekihiline lubjakivi.
Keila paemurru kivimeid on uurinud paljud geoloogid. Neist tähelepanuväärseimaks on Friedrich Schmidt, kes oma 1881. aasta töös eraldas Ordoviitsiumi ladestus välja Keila kihid (s.o Keila lademe). 
Paemurru kivimid sisaldavad rikkalikult sammalloomade, tigude, trilobiitide ja käsijalgsete kivistisi.
Kellavere mägi

Kellavere mägi on Pandivere kõrgustiku kõrgendik. Mägi on arvele võetud ürglooduse objektina.
Mäel asub Eesti Õhuvägede Kellavere radarikeskus.
Kingu oja paljand

Kingu oja paljand (ka: Kingo oja paljand) on paljand Kingo oja kaldal, halduslikult Valga maakonnas Valga vallas. Paljand on arvele võetud ürglooduse objektina.
Paljandil paljanduvad Burtnieki lademe Koorküla kihtide kivimid. Paljand on nähtav 12 m pikkusel lõigul ja selle paksus on kuni 6 m.
Kinksi vanad rannamoodustised

Kinksi vanad rannamoodustised on Läänemere staadiumi Antsülusjärve rannamoodustised, halduslikult Pärnu maakonnas Lääneranna vallas. Rannamoodustised on arvele võetud ürglooduse objektina.
Kinksi oosi peal on Antsülusjärve rannavall. Oosi pikkus on 1,5 km ja absoluutne kõrgus võib olla pisut üle 25 m.
Marin Rajkov

Marin Rajkov Nikolov (bulgaaria keeles Марин Райков Николов; sündinud 17. detsembril 1960 Washingtonis) on Bulgaaria poliitik ja diplomaat.
13. märtsist kuni 29. maini 2013 oli ta Bulgaaria peaministri ja ühtlasi välisministri kohusetäitja.
Aastatel 2010–2013 oli ta Bulgaaria suursaadik Prantsusmaal.
Antónis Samarás

Antónis Samarás (kreeka keeles Αντώνης Σαμαράς; sündinud 23. mail 1951 Ateenas) on Kreeka poliitik, kes oli 20. juunist 2012 kuni 26. jaanuarini 2015 Kreeka peaminister.
Ta oli aastatel 2009–2015 (astus tagasi "Jah"-leeri kaotuse järel referendumil) erakonna Uus Demokraatia esimees.
Juulist oktoobrini 1989 oli ta Kreeka rahandusminister, seejärel välisminister. Aastatel 2004–2007 oli ta Euroopa Parlamendi liige.
Jābir Mubārak al-Ḩamad aş-Şabāḩ

Jābir Mubārak al-Ḩamad aş-Şabāḩ (araabia keeles جابر مبارك الحمد الصباح; 5. jaanuar 1942 – 14. september 2024) oli Kuveidi poliitik, kes oli 4. detsembrist 2011 kuni 19. novembrini 2019 Kuveidi peaminister.
Aastatel 2006–2011 oli ta Kuveidi kaitseminister, 2007–2011 ühtlasi asepeaminister.
Džantörö Satõbaldijev

Džantörö Satõbaldijev (kirgiisi Жантөрө Сатыбалдиев; sündinud 6. märtsil 1956 Ošis) on Kõrgõzstani poliitik, kes oli 5. septembrist 2012 kuni 26. märtsini 2014 Kõrgõzstani peaminister. Peaministrina parteidesse ei kuulunud.
Rock'n'rolli lapsed

"Rock'n'rolli lapsed" on 1999. aastal ilmunud kogumikalbum, mille kõikide laulude eestikeelsete tekstide autor on Vello Salumets. Plaadi andis välja firma Hitivabrik. 
Laulud.
Märkus: Plaadiümbrise vahelehe tagaküljel on laulu nr 20 juures autorina kirjas Livingstone/Evans, ehk justkui viide tuntud filmiheliloojatele Jay Livingston ja Ray Evans, kuid plaadi vahelehel on siiski ära toodud ka õige autor – Lionel Richie. Lugu ise sai kuulsaks hoopiski Kenny Rogersi esituses.
Abdelilah Benkirane

Abdelilah Benkirane (araabia keeles عبد الإله بنكيران; ‘Abd al-Ilāh Binkīrān; sündinud 8. aprillil 1954) on Maroko poliitik, alates 29. novembrist 2011 Maroko peaminister.
Ta on alates 2008. aastast Õigluse ja Arengu Partei esimees.
Nicolae Timofti

Nicolae Timofti (sündinud 22. detsembril 1948) on Moldova poliitik ja jurist, kes oli 23. märtsist 2012 kuni 23. detsembrini 2016 Moldova president.
Nicolae Timofti lõpetas 1972. aastal Moldova Riikliku Ülikooli õigusteaduse erialal. Ta on töötanud kohtunikuna.
Ta ei kuulu ühtegi erakonda.
Norovõn Altanhujag

Norovõn Altanhujag (mongoli keeles Норовын Алтанхуяг; sündinud 20. jaanuaril 1958) on Mongoolia poliitik, kes oli 10. augustist 2012 kuni 5. novembrini 2014 Mongoolia peaminister.
Ta lõpetas Mongoolia riikliku ülikooli füüsika- ja matemaatikateaduskonna ning töötas seejärel ülikoolis õppejõuna.
Ta on alates 2008. aastast Demokraatliku Partei esimees.
5. novembril 2014 avaldas Mongoolia parlament talle häältega 36:30 umbusaldust ja ta astus samal päeval ametist tagasi.
Keila-Joa maasäär ja mattunud organogeensed setted

Keila-Joa maasäär ja mattunud organogeensed setted on endisaegsete rannamoodustiste kompleks, mis asub Tallinna–Rannamõisa–Kloogaranna tee ääres Keila-Joal, paekalda ees. Rannamoodustised on arvele võetud ürglooduse objektina.
Rannamoodustiste kõige tähelepanuväärsem komponent on maasääre setete all olev turbasegune sapropeeli kiht, mille paksus on 35 cm. Sapropeeli vanus on 7180±270 aastat.
Kemba-Pühamäe deltad ja oosid

Kemba-Pühamäe deltad ja oosid (ka: "Kemba-Pühamäe servamoodustised") on servamoodustised, mis asuvad Harju maakonnas Kuusalu vallas. Need pinnavormid on arvele võetud ürglooduse objektidena.
Need pinnavormid on geoloogiliselt fluvioglatsiaalsed ehk liustikujõelised servamoodustised. Oosid on lamedad.
Kilksama Antsülusjärve ja Litoriinamere rannavööndi mattunud setted

Kilksama Antsülusjärve ja Litoriinamere rannavööndi mattunud setted on u 9000 aasta vanused mattunud setted; halduslikult Pärnu maakonnas Tori vallas Kilksama külas. Setted on arvele võetud ürglooduse objektidena.
Setted paiknevad Pärnu otsamoreeni lõunanõlval luitestunud endisaegse rannavööndi all. Endisaegse rannavööndi pikkus on 4 km ja laius 100 m. Need on orgaanilised setted, mille vanus jääb vahemikku 8500–9300 a.
Uusaasta

Uusaasta on püha, mil tähistatakse uue kalendriaasta algust. Lääneriikides, kus kasutatakse Gregoriuse kalendrit, on uusaasta 1. jaanuaril. Eestis on 1. jaanuari kui uusaastat nimetatud ka "nääripäevaks".
Eesti Vabariigis on 1. jaanuaril tähistatav uusaasta riigipüha, sellele eelnev tööpäev on töölepingu seaduse alusel 3 tunni võrra lühendatud.
Liidia Nurme

Liidia Nurme (1977. aastani Liidia Sinkevitš; sündinud 27. mail 1950 Tallinnas) on endine Eesti tennisist.
Ta lõpetas 1969. aastal Tallinna 16. Keskkooli ja 1973. aastal Tallinna Pedagoogilise Instituudi kehakultuuriteaduskonna.
Tennise suurmeister.
Koeri seljak

Koeri seljak on seljak Tammiste-Koeri suurvoore lael, halduslikult Pärnu maakonnas Lääneranna vallas. Seljak on arvele võetud ürglooduse objektina.
Coober Pedy

Coober Pedy on linn Austraalias Lõuna-Austraalia osariigi põhjaosas 846 km Adelaide'ist põhja pool.
Coober Pedy geograafilised koordinaadid on . Linn asub Darwinit Port Augustaga ühendava Stuarti maantee ääres.
2011. aasta rahvaloenduse järgi elas linnas 1695 inimest, neist 953 meest ja 742 naist. Elanikest üle 16 protsendi ehk 275 olid Austraalia põliselanikud.
Linna on nimetatud maailma opaalipealinnaks, sest seal toodetakse umbes 70 protsenti maailma opaalidest. Linna ümbruses on rohkem kui 70 opaalikaevandust. Eelkõige on Coober Pedy aga tähelepanu äratanud sellega, et inimesed elavad ja töötavad maa all.
Piirkonnas elasid aborigeenid juba ammustest aegadest. Esimese teadaoleva eurooplasena sattus sinna šoti maadeuurija John McDouall Stuart 1858. aastal. Aastal 1915 avastati esimesed opaalileiukohad ja rajati asula. Esimesed elanikud asusid Coober Pedysse 1916. aastal. Et linn asub kõrbes ja õhutemperatuur ulatub sageli üle 40 °C, hakkasid juba Esimesest maailmasõjast tagasi pöördunud sõdurid Euroopas nähtud kaevikute eeskujul endale maa sisse eluasemeid kaevama. Tänapäeval läheb elamu uuristamine kaljusse maksma umbes sama palju nagu maa peale maja ehitamine. Maa all tegutsevad ka nii kirikud kui ka kauplused.
Pärast Stuarti maantee valmimist 1980. aastate lõpus sai Coober Pedy elanike oluliseks tuluallikaks ka turism.
Coober Pedyl on umbes 42 km kaugusel edelas asuva Manguri jaama kaudu raudteeühendus nii põhja- kui ka lõunaranniku suurlinnadega. Jaamas peatub Adelaide'i ja Darwini vahet sõitev reisirong The Ghan. Linnas on lennujaam, mille kaudu on lennuühendus Adelaide'iga.
Coober Pedys on ilma muruta golfiväljak. Golfi mängitakse kuumuse tõttu öösiti ja helendava palliga. Linnas tegutseb Austraalia jalgpalli meeskond.
Koguva murd

Koguva murd on murd ja ühtlasi paljand Muhu saarel Koguva külas. Paljand on arvele võetud ürglooduse objektina.
Paljand on Jaani lademe Paramaja kihistiku ja Jaagarahu lademe Kesselaiu kihistiku piiripaljand.
Annaabi.ee

AnnaAbi.ee on veebisait, kus kasutajad saavad alla laadida, jagada ja vaadata õppematerjale. 
AnnaAbi asutas Rain Ungert, esimene töötav versioon hakkas tööle 23. novembril 2007. 
Failide jagajateks on peamiselt üliõpilased ja kooliõpilased, kes laadivad üles enda tehtud referaadid, esseed, kontrolltööd, uurimused, kirjandid, retsensioonid, biograafiad, esitlused, praktikad, valemid, testid, lepingud, blanketid jpm. 
2014. aasta 19. jaanuari seisuga oli AnnaAbis kokku 101 606 õppematerjali. Neid laaditi alla 3 227 633 korda. Populaarseim dokument oli "Tõe ja õiguse" 1. osa põhjalik kokkuvõte, mida laaditi alla 5990 korda. Kasutajad saavad punktide eest alla laadida teiste õppematerjale, punkte teenitakse enda üles laaditud materjalide pealt.
Kolgaküla karjääri paljand

Kolgaküla karjääri paljand on paljand endises Kolgaküla karjääris; halduslikult Harju maakonnas Kuusalu vallas Kolgaküla lähedal. Paljand on arvele võetud ürglooduse objektina.
Paljandil on näha mitmeid savikaid kivimeid (nn sinisavid), mis pärinevad Lükati kihistust ja Lontova kihistu Tammneeme ning Kestla kihistikust.
Ollepa külanõukogu

Ollepa külanõukogu oli külanõukogu, mis moodustati Kabala valla koosseisus 1945. aastal. Aastatel 1950–1959 oli Türi rajooni, aastatel 1959–1962 Põltsamaa rajooni ja alates 1963. aastast Paide rajooni koosseisus.
Ollepa külanõukogu koosnes algselt Laeva, Nõmme, Ollepa, Vahamulla, Sagevere, Pibari, Saarepere ja Kahala külast. 1954 moodustati uus Ollepa külanõukogu, kuhu kuulusid ka endise Mäo külanõukogu külad: Arkma, Kurla, Meossaare, Kabala, Raja, Saare ja Mäo küla.
Külanõukogu täitevkomitee asus Sagevere küla taluhoones.
1977 liideti Ollepa külanõukogus 8 asulat, sh Laeva, Muriku, Mäo, Saare, Saarepere, Vahamulla.
Aastal 1991 nimetati Ollepa külanõukogu ümber Kabala külanõukoguks.
Polüstüreen

Polüstüreen (lühend PS) on stüreeni polümeriseerumisel saadav amorfne või osaliselt kristalliseerunud termoplastne polümeer. Polüstüreen on plastmaterjalina laialdaselt kasutusel. 
Polüstüreeni täielik nimetus keemianomenklatuuri kohaselt on polü-(1-fenüületaan-1,2-diüül). Kui see materjal 1950. aastatel vahtplasti kujul laiemalt kasutusele võeti, nimetati seda polüstürooliks. 
Puhas polüstüreen on läbipaistev, kõva, kuid habras materjal, tihedus 1050 kg/m3, pehmenemistemperatuur 97 °C amorfsel ja 114 °C osaliselt kristalliseerunud polüstüreenil. Polüstüreeni töötemperatuur on –40 kuni 70 °C, kuid erinevate lisanditega on võimalik seda vahemikku laiendada –200 kuni 80 °C-ni. Polüstüreen on mehaaniliselt ja samuti kuumutatult hästi töödeldav.
Liigitus.
Polüstüreeni liigitatakse harilikult kasutusotstarbe järgi: 
Ehituses plaatidena kasutatavat vahtpolüstüreeni nimetatakse harilikult vahtplastiks, kõnekeeles ka penoplastiks (venekeelse пенопласт järgi).
Kasutamine.
Puhtast polüstüreenist (PS) valmistatakse näiteks pakkekilet, ühekordseid joogiklaase ja toiduainetopse. 
Vahtpolüstüreeni kasutatakse laialdaselt kaupade pakendusmaterjalina, sest seda saab hõlpsalt vormida pakendatava toote kuju järgi.
Heade soojusisolatsiooniomaduste tõttu kasutatakse seda materjali elamute soojus- ja heliisolatsiooniks. 
Löögikindlast polüstüreenist valmistatakse näiteks dušikabiine, vitriiniklaase, külmkapiriiuleid, reklaamtahvlite kaitseklaase.
Vahtpolüstüreeniga seotud ohud.
Polüstüreenist hakkab juba +40 °C juures eralduma mürgiseid lendaineid. On tehtud katseid EPS-ühenditega, mille kuumutamisel 80 kraadini hakkavad lenduma formaldehüüdi, karbamiidi, fenooli jm osakesed, mis on mürgised ja akumuleeruvad organismis. 
Materjali oluliseks puuduseks on ka põlevus. Selle vältimiseks lisatakse toorainele spetsiaalseid tulekindlaid lisandeid (põlemisaeglusteid). Nii saavutatakse küll vahtplasti tulekindlus madalamal temperatuuril, kuid ühtlasi suureneb risk, et põlemiskolle avastatakse liiga hilja.
Mäo külanõukogu

Mäo külanõukogu oli külanõukogu, mis moodustati Kabala valla koosseisus 1945. aastal. See koosnes Arkma, Kurla, Meossaare, Kabala, Raja, Saare ja Mäo külast.
Mäo külanõukogu kuulus Türi rajooni koosseisu. 
Aastal 1954 liideti Ollepa külanõukoguga.
Maarja Pärtna

Maarja Pärtna (sündinud 2. juulil 1986) on eesti luuletaja, tõlkija, toimetaja ja ajakirjanik.
Ta on õppinud Tartu Ülikoolis aastatel 2005–2009 bakalaureuseastmes inglise keelt ja kirjandust ning saanud 2014. aastal magistrikraadi maailmakirjanduse erialal. 
Aastatel 2011–2015 töötas ta kultuurilehe Müürileht kirjandustoimetajana (nr 17–42), ühtlasi oli 2013–2014 ka Müürilehe tegevtoimetaja (nr 26–35). Aastatel 2014–2015 koostas ta külalistoimetajana kirjandusajakirja Värske Rõhk luulerubriiki (nr 41–44). 
Looming.
Temalt on ilmunud kuus luulekogu: "rohujuurte juures" (Värske Raamat, 2010), "Läved ja tüved" (EKSA, 2013), "Saamises" (Verb, 2015), "Vivaarium" (Elusamus, 2019), "Elav linn" (Tedretäht, 2022) ja "Ülestõusmise serval" (Tedretäht, 2024). Ajakirjas Ninniku on muu hulgas ilmunud tema William Carlos Williamsi ja Carlos Drummond de Andrade luuletõlkeid, samuti on ta eesti keelde tõlkinud Edward Saidi essee "Mõtisklusi pagulusest" (Methis 2014, nr 13), šoti luuletaja ja loodusesseisti Kathleen Jamie, briti looduskirjaniku Robert Macfarlane'i ja Kanada kirjaniku Margaret Atwoodi loomingut. 
2013. aastal pälvis Maarja Pärtna 26-aastaselt Juhan Liivi luuleauhinna. Selleks ajaks oli vaid üks laureaat võitnud auhinna nooremana, nimelt 1966. aasta võitja Paul-Eerik Rummo, kes oli tollal 24-aastane. Žürii sõnul iseloomustab Pärtna luulet "pildilisus, detailitundlikkus ja sõnateadlikkus", samuti oskab autor "kanda "vanaaegse" luule sisulisi väärtusi värskesse luulekeelde". 2013. aastal määrati Pärtnale ka Tartu noore kultuurikandja auhind ning 2014. aastal oli ta kultuurilehe Müürileht kirjandustoimetajana kuulus talle osa Tartu kultuurikandja auhinnast aasta kutselise koosluse kategoorias. 2020. aastal pälvis luulekogu "Vivaarium" Gustav Suitsu luuleauhinna. 2023. aastal võitis tema essee "Keskkonnaajalugu taastab kohamälu" Müürilehe ja MTÜ Mondo korraldatud esseekonkursi. 
Pärtna on alates 2015. aastast Eesti Kirjanike Liidu liige.
Villevere külanõukogu

Villevere külanõukogu oli külanõukogu, mis moodustati Kabala valla koosseisus 1945. aastal. See koosnes Villevere, Muriku, Vaki-Tõrvaaugu ja Rassi külast.
Villevere külanõukogu kuulus Türi rajooni koosseisu.
Ago Aunver

Ago Aunver (enne eestistamist Ago Albrecht; 7. detsember 1921 Tartu – 24. detsember 1987 Flen, Södermanlandi lään) oli eesti arst Rootsis.
Ta õppis Jüri algkoolis ja lõpetas aastal 1940 Gustav Adolfi Gümnaasiumi. Samal aastal astus ta Tartu Ülikooli loomaarstiteaduskonda, kus ta õppis aastani 1942 ja läks siis üle arstiteaduskonda, kus ta õppis aastani 1944. Aastal 1943 mobiliseeriti ta Saksa sõjaväkke, kuid kuna ta teenis Tallinna Sõjaväeambulatooriumi arstina, siis sai ta ka ülikoolis edasi käia.
29. septembril 1944 põgenes ta koos abikaasaga Saaremaalt Saksa sõjalaeval Saksamaale. Ta saabis Neuhammerisse, kuid astus aprillis 1945 Gießeni ülikooli arstiteaduskonda, töötades samal ajal sõja lõpuni sõjaväehaiglas. Aastatel 1945–1947 õppis ta Kieli ülikooli arstiteaduskonnas. Aastal 1948 emigreerus ta koos abikaasaga Rootsi, kus ta õppis aastatel 1951–1957 Uppsala Ülikooli arstiteaduskonnas, lõpetades selle "med. lic." kraadiga. Õppimise ajal töötas ta periooditi laboratooriumides ja vikareeris jaoskonnaarstina. Aastal 1955 töötas ta Skinnskattebergi (asub Västmanlandi läänis) jaoskonna asearstina ja aastatel 1962–1987 Fleni distrikti (asub Södermanlandi läänis) ülemarstina.
Dr. Ago Aunver suri 24. detsembril 1987 Flenis Södermanlandi läänis südameinfarkti ja on maetud Uppsalasse.
Isiklikku.
Tema isa Jakob Aunver oli Jüri ja Uppsala koguduse õpetaja. Tema abikaasa Ädu isa Arnold Kerem oli Palamuse ja Tartu Jaani koguduse õpetaja.
Gunnar Maehle

Gunnar Maehle (ka Gunnar Mähle; 8. aprill 1916 Kuressaare – 22. september 1984 Fulda, Saksamaa) oli saksa-eesti segaperekonnast pärit arst.
Ta lõpetas aastal 1934 Saaremaa Saksa Eraühisgümnaasiumi. Aastatel 1935–1941 õppis ta Tartu Ülikooli arstiteaduskonnas, kust eksmatrikuleeriti seoses järelrepatrieerumise käigus Eestist Saksamaale lahkumisega. Akadeemiliselt kuulus ta korporatsiooni "Vironia".
Ta lõpetas Saksamaal ülikooli ja promoveerus, omandades "dr. med." kraadi. Ta töötas Saksamaal arstina ja hilisemas perioodis meditsiiniala direktorina Fuldas.
"Dr. med." Gunnar Maehle (ta kasutas Saksamaal sellist nimevormi) suri 22. septembril 1984 Fuldas.
Isiklikku.
Ta oli abielus ja tal oli poeg. Tema isa Hermann Theodor Mähle oli Kihelkonna ja Kuressaare Laurentiuse koguduse õpetaja, vanaisa Ludwig Michael Amandus Masing oli Kihelkonna Mihkli koguduse õpetaja, onu Benedict Hugo Detlef Ludwig Masing oli Karksi Peetri koguduse õpetaja.
Vladimir Suursööt

Vladimir Suursööt (aastani 1934 Vladimir Ponomarjov; 8. oktoober 1903 Orenburgi kubermang – 24. aprill 1982 Stockholm) oli vene-eesti segaperekonnast pärit arst.
Ta sündis Voskressenskis Orenburgi kubermangus insener Nikolai Ponomarjovi ja tema abikaasa Pauliine Suursööt'i pojana. Ta lõpetas aastal 1921 Tallinnas seltsi "Vene Kool Eestis" Poeglaste Eragümnaasiumi. Aastal 1923 astus ta Tartu Ülikooli arstiteaduskonda, mille lõpetas aastal 1933 arsti astme väärilisena "cum laude".
Juba üliõpilasena töötas ta aastatel 1931–1932 Füsioloogia instituudis nooremassistendina, aastatel 1932–1933 Tartu Ülikooli sisehaiguste kliiniku assistendina ja aastast 1933 Tallinna Keskhaigla arst-assistendina. Ta valdas laitmatult riigikeelt ja ta registreeriti 13. aprillil 1935 Tallinnas sisehaiguste arstina. Ta jätkas praktiseerimist Tallinna Keskhaiglas ja töötas ka eraarstina. Ta täiendas ennast Debrecenis Ungaris. Aastal 1939 määrati ta Tallinna Diakonisside Asutise haigla sisehaiguste osakonna juhatajaks. Arstide Koja Eriarstide Toimkond tunnistas ta aastal 1940 sisehaiguste eriarstiks.
Saksa okupatsiooni ajal mobiliseeriti ta sõjaväkke ja ta töötas Tallinnas nakkushaiglas. Aastal 1944 põgenes ta Hiiumaale ja sealt edasi üle Läänemere Rootsi. Aastal 1944 oli ta põgenikelaagri arstiks. Aastatel 1945–1950 töötas ta Karolinska Instituudi neurofüsioloogia assistendina. Aastatel 1945–1950 töötas ta alamarsti kohusetäitjana mitmes haiglas. Lõpliku tööloa Rootsis sai ta aastal 1953 ja avas siis erapraktika Stockholmis, mida pidas koos halastajaõest abikaasa Lindaga. Erapraksise kõrval oli ta personaliarstiks mitmes Stockholmi kohtus ja ka teistes asutustes. Ta oli Eesti Arstide Seltsi Rootsis liige.
Dr. Vladimir Suursööt suri aastal 1982 Stockholmis.
Hardemani maakond (Texas)

Hardemani maakond ("Hardeman County") on maakond USA-s Texase osariigis.
Maakonna halduskeskus on Quanah, kus elab suurem osa maakonna elanikest.
Maakonna pindala on 1805 km². Veepindala on 5 km².
Elanike arv oli 2010. aasta rahvaloenduse järgi 4139. Aastal 2000 oli elanike arv 4724.
Ajalugu.
Hardemani maakond moodustati 1858. aastal Fannini maakonna osast. Maakond on saanud nime kahe Texase poliitiku, Bailey Hardemani ja Thomas Jones Hardemani järgi.
Quanah

Quanah on linn Ameerika Ühendriikides Texase osariigis, Hardemani maakonna halduskeskus. 
Linn asub Fort Worthist 309 kilomeetri (192 miili) kaugusel loodes ja mõne miili kaugusel Oklahoma ja Texase osariigi piirist.
Linn on saanud nime viimase komantši pealiku Quanah Parkeri järgi.
Chillicothe (Texas)

Chillicothe on linn Ameerika Ühendriikides Texase osariigis Hardemani maakonnas.
Linn asutati 1880 ja kasvas kiiresti 1887. aastal pärast Fort Worth &amp; Denver City Railway raudteeliiniga ühendamist. Postkontor avati linnas 1883. 1890. aastal hävis linn täielikult tulekahjus ning see ehitati uuesti üles.
Medicine Mound

Medicine Mound on kummituslinn Ameerika Ühendriikides Texase lääneosas Hardemani maakonna kaguosas.
Medicine Moundi hävitas tulekahju ja asulas on säilinud vaid kaks hoonet.
Mogollon

Mogollon on kummituslinn Mogolloni mägedes New Mexico osariigis USA-s.
Mogollon asutati kaevanduslinnana 19. sajandi lõpus.
Hardemani maakond

Hardemnai maakond ("Hardeman County") on maakond USA-s Tennessee osariigis.
Maakonna halduskeskus ja suurim lin on Boliver.
Maakonna pindala on 1736 km². Veepindala on 7 km².
Elanike arv oli 2010. aasta rahvaloenduse järgi 27 253. Aastal 2000 oli elanike arv 28 015.
Ajalugu.
Hardemani maakond moodustati 16. oktoobril 1823. aastal Hardini maakonna ja tšikasoo indiaanlaste aladest. Maakond on saanud nime endise Texase vabariigi valitsusliikme Thomas Jones Hardemani järgi.
Enrique Peña Nieto

Enrique Peña Nieto (tuntud ka initsiaalide EPN all; sündinud 20. juulil 1966 Atlacomulcos) on Mehhiko poliitik, 1. detsembrist 2012 kuni 1. detsembrini 2018 Mehhiko president.
Enrique Peña Nieto on hariduselt jurist.
Ta on Institutsioonilis-Revolutsioonilise Partei liige.
Aastatel 2005–2011 oli ta México osariigi kuberner.
Murazzano

Murazzano on vald Itaalias Piemonte maakonnas Cuneo provintsis.
Murazzano kõrgus merepinnast on 749 meetrit. Asustus­tihedus on keskmiselt inimest ruutkilomeetri kohta.
Murazzanos asuvad järgmised asulad: Bruni, Cornati, Mellea, Rea.
Murazzano piirneb järgmiste omavalitsusüksustega: Belvedere Langhe, Bonvicino, Bossolasco, Clavesana, Igliano, Marsaglia, Mombarcaro, Paroldo, San Benedetto Belbo, Torresina.
Morozzo

Morozzo on vald Itaalias Piemonte maakonnas Cuneo provintsis.
Morozzo kõrgus merepinnast on 431 meetrit. Asustus­tihedus on keskmiselt inimest ruutkilomeetri kohta.
Morozzo piirneb järgmiste omavalitsusüksustega: Beinette, Castelletto Stura, Cuneo, Margarita, Mondovì, Montanera, Rocca de' Baldi, Sant'Albano Stura.
Michael Ogio

Sir Michael Ogio (7. juuli 1942 – 18. veebruar 2017 Port Moresby) oli Paapua Uus-Guinea poliitik, endine erakonna Rahva Demokraatlik Liikumine esimees.
Alates 25. veebruarist 2011 kuni surmani oli ta Paapua Uus-Guinea kindralkuberner, enne seda oli ta alates 20. detsembrist 2010 kindralkuberneri kohusetäitja.
Murello

Murello on vald Itaalias Piemonte maakonnas Cuneo provintsis.
Murello kõrgus merepinnast on 260 meetrit. Asustus­tihedus on keskmiselt inimest ruutkilomeetri kohta.
Murello piirneb järgmiste omavalitsusüksustega: Cavallerleone, Moretta, Polonghera, Racconigi, Ruffia, Villanova Solaro.
Frank Kabui

Sir Frank Utu Ofagioro Kabui (sündinud 20. aprillil 1946) oli Saalomoni Saarte kindralkuberner 7. juulist 2009 kuni 7. juulini 2019.
Ta lõpetas 1975. aastal Paapua Uus-Guinea ülikooli ja temast sai esimene juristiharidusega Saalomoni Saarte inimene. Ta on töötanud muu hulgas kohtunikuna.
6. mail 2014 valis Saalomoni Saarte parlament ta kindralkuberneriks tagasi ka teiseks ametiajaks.
Adrian Hasler

Adrian Hasler (sündinud 11. veebruaril 1964) on Liechtensteini poliitik, ta oli 27. märtsist 2013 kuni 25. märtsini 2021 Liechtensteini valitsusjuht.
Ta on Progressiivse Kodanikepartei liige.
Adrian Hasler õppis Šveitsis Sankt Galleni ülikoolis ärijuhtimist ning töötas enne poliitikasse siirdumist eraettevõtluses, sealhulgas panganduse alal.
Aastal 2001 valiti ta parlamenti. Alates 2004. aastast oli ta Liechtensteini politseijuht.
Edmund Lawrence

Sir Edmund Wickham Lawrence (14. veebruar 1932 – 7. september 2025) oli Saint Kittsi ja Nevise pankur ja riigiametnik.
Ta oli Saint Kittsi ja Nevise kindralkuberner 2. jaanuarist 2013 kuni 19. maini 2015.
Viimsi Kuradikoobas

Viimsi Kuradikoobas (ka "Viimsi koobas") on inimese kaevatud koobas Harju maakonnas Viimsi vallas Lubja külas Viimsi Lubjamäe kirdetipus. Koobas on arvele võetud kui ürglooduse objekt ja kaitstav looduse üksikobjekt.
Koobas kaevati ilmselt Liivi või Põhjasõja ajal sõjalistel eesmärkidel. Koopa pikkus on 18 meetrit, kõrgus 2,2 meetrit ja laius 1,2–3,5 meetrit.
Koopa geograafilised koordinaadid on .
Zaragoza provints

Zaragoza on provints Põhja-Hispaanias Aragóni autonoomse piirkonna keskel.
Kliima.
Zaragoza provintsi aasta keskmine temperatuur on +14,6 °C, jaanuaris +6,2 °C, augustis +23,8 °C.
Aastas sajab keskmiselt 341 mm, sealhulgas jaanuaris 23 mm ja augustis 17 mm sademeid. Aastas paistab päike keskmiselt 2641 tundi, sealhulgas jaanuaris 131 ja augustis 319 tundi.
Haldusjaotus.
Vallad.
Zaragoza provintsi kuuluvad järgmised 293 valda:
"Tabelis on loetletud vallad nende artikleid arvestamata."
Linnaru mäed

Linnaru mäed on kõrgendikud Kõpu poolsaarel, halduslikult Hiiu maakonnas Kõrgessaare vallas. Kõrgendikud on arvele võetud ürglooduse objektina. Kõrgendikke kaitstakse Kõpu looduskaitseala koosseisus.
Kõrgendikud on geoloogiliselt endisaegsed rannaastangud ja luited.
Cuenca provints

Cuenca provints on 2. järgu haldusüksus (provints) Kesk-Hispaanias Castilla – La Mancha autonoomses piirkonnas.
2023. aasta rahvaloenduse kohaselt oli elanike arv 197 606. Provintsi pindala on 17 140 . See on väikseima elanike arvuga Castilla – La Mancha provints, kuid pindalalt Hispaania viies provints.
Provintsi kirdeosa hõlmavad Ibeeria mäed.
Kliima.
Cuenca provintsi aasta keskmine temperatuur on +12,2 °C, jaanuaris +4,2 °C, augustis +22,1 °C.
Aastas sajab keskmiselt 561 mm, sealhulgas jaanuaris 52 mm ja augustis 17 mm. Aastas paistab päike keskmiselt 2603 tundi, sealhulgas jaanuaris 133 ja augustis 330 tundi.
Haldusjaotus.
Cuenca provints jaguneb 238 vallaks ("municipio"). Elanike arvult ja pindalalt on suurim provintsi pealinn Cuenca (53 630 elanikku; 911 ).
Granada provints

Granada on provints Lõuna-Hispaanias Andaluusia autonoomse piirkonna keskel.
Kliima.
Granada provintsi aasta keskmine temperatuur on +15,1 °C, jaanuaris +7,1 °C, augustis +24,9 °C.
Aastas sajab keskmiselt 382 mm, sealhulgas jaanuaris 47 mm ja augustis 2 mm. Aastas paistab päike keskmiselt 2682 tundi, sealhulgas jaanuaris 154 ja augustis 320 tundi.
Haldusjaotus.
Vallad.
Granada provintsi kuuluvad järgmised 174 valda:
"Vallad on loetletud nende artikleid arvestamata"
Huesca provints

Huesca on provints Põhja-Hispaanias Aragóni autonoomse piirkonna põhjaosas.
Kliima.
Huesca provintsi aasta keskmine temperatuur on +13,4 °C, jaanuaris +4,7 °C, augustis +22,7 °C.
Aastas sajab keskmiselt 587 mm, sealhulgas jaanuaris 41 mm ja augustis 42 mm sademeid. Aastas paistab päike keskmiselt 2683 tundi, sealhulgas jaanuaris 131 ja augustis 314 tundi.
Haldusjaotus.
Vallad.
Huesca provintsi kuuluvad järgmised 202 valda:
"Tabelis on loetletud vallad nende artikleid arvestamata."
Jaéni provints

Jaéni provints on provints Lõuna-Hispaanias Andaluusia autonoomse piirkonna põhjaosas.
Kliima.
Jaéni provintsi aasta keskmine temperatuur on +16,9 °C, jaanuaris +8,7 °C, augustis +27,1 °C.
Aastas sajab keskmiselt 558 mm, sealhulgas jaanuaris 74 mm ja augustis 7 mm sademeid. Aastas paistab päike keskmiselt 2901 tundi, sealhulgas jaanuaris 162 ja augustis 337 tundi.
Haldusjaotus.
Vallad.
Jaéni provintsi kuuluvad järgmised 97 valda:
"Vallad on loetletud nende artikleid arvestamata"
Las Palmase provints

Las Palmase provints on provints Hispaanias Kanaari saarte autonoomse piirkonna idaosas.
Saared.
Provintsi kuulub kolm suuremat (Gran Canaria, Fuerteventura ja Lanzarote) ning kuus väiksemat saart (Alegranza, Graciosa, Montaña Clara, Lobos, Roque del Este ja Roque del Oeste).
Kliima.
Las Palmase provintsi aasta keskmine temperatuur on +20,5 °C, jaanuaris +17,5 °C, augustis +21,0 °C.
Aastas sajab keskmiselt 118 mm, sealhulgas jaanuaris 17 mm ja augustis 0 mm sademeid. Aastas paistab päike keskmiselt 2725 tundi, sealhulgas jaanuaris 187 ja augustis 287 tundi.
Haldusjaotus.
Vallad.
Las Palmas de Gran Canaria provintsi kuuluvad järgmised 34 valda:
"Tabelis on loetletud vallad nende artikleid arvestamata."
Telegramm

Telegramm on telegraafside kaudu edastatav sõnum, mis viiakse lõpuks saajale kätte tekstilisel kirjalikul kujul.
Telegraafioperaator saab edastamiseks mõeldud sõnumi suuliselt või kirjalikult ning edastab selle koodi kasutades pika maa taha. Sihttelegraafi operaator teisendab koodi kirjalikuks tekstiks ja see viiakse saajale kätte, tihti käsipostiga.
Enne kaugekõne võimaluste laiemalt kättesaadavaks muutumist oli telegramm väga populaarne ja tihti ainus viis kiireloomuliste sõnumite edastamiseks pika maa taha.
Telegrammis kasutati ainult suurtähti. Täpitähti kasutada ei saanud, mistõttu oli Ä asemel kasutusel AE, Õ ja Ö asemel OE ning Ü asemel UE ja sõnum oli raskesti loetav. Nii näiteks jõudis õnnesoov "Palju õnne sünnipäevaks!" telegrammi adressaadini kujul "PALJU OENNE SUENNIPAEEVAKS!". 
Eestis toimis telegrammiteenus aastani 2012, mil Eesti Post lõpetas teenuse osutamise.
Loomäe loopealne

Loomäe loopealne on loopealne ja ühtlasi ka karstiala (Loomäe karstiala) Loomäe läänenõlval, halduslikult Harju maakonnas Rae vallas. Loopealne on arvele võetud ürglooduse objektina.
Lopa paljand

Lopa paljand on paljand Viljandi maakonnas Mulgi vallas Atika külas, Pöögle oja kaldal. Paljand on üksikobjektina looduskaitse all. Koos sellesse tekkinud Lopa koopaga on ta arvele võetud ürglooduse objektina.
Narzole

Narzole on vald Itaalias Piemonte maakonnas Cuneo provintsis.
Narzole kõrgus merepinnast on 325 meetrit. Asustus­tihedus on keskmiselt inimest ruutkilomeetri kohta.
Narzole piirneb järgmiste omavalitsusüksustega: Barolo, Bene Vagienna, Cherasco, La Morra, Lequio Tanaro, Novello, Salmour.
Sõpruslinnad.
 – Tenda, alates 1992
Neviglie

Neviglie on vald Itaalias Piemonte maakonnas Cuneo provintsis.
Neviglie kõrgus merepinnast on 461 meetrit. Asustus­tihedus on keskmiselt inimest ruutkilomeetri kohta.
Neviglie piirneb järgmiste omavalitsusüksustega: Mango, Neive, Treiso, Trezzo Tinella.
Niella Belbo

Niella Belbo on vald Itaalias Piemonte maakonnas Cuneo provintsis.
Niella Belbo kõrgus merepinnast on 785 meetrit. Asustus­tihedus on keskmiselt inimest ruutkilomeetri kohta.
Niella Belbo piirneb järgmiste omavalitsusüksustega: Bossolasco, Feisoglio, Gorzegno, Mombarcaro, San Benedetto Belbo.
Suffolki maakond (New York)

Suffolki maakond ("Suffolk County") on maakond USA-s New Yorgi osariigis Long Islandi saarel. 
Maakonna halduskeskus on Riverhead. 
Maakonna pindala on 6150 km². Veepindala on 3780 km². 
Elanike arv oli 2010. aasta rahvaloenduse järgi 1 493 350. Aastal 2000 oli elanike arv 1 419 369. 
Ajalugu.
Suffolki maakond moodustati 1683. aastal ja on üks kaheteistkümnest originaalsest maakonnast New Yorgi osariigis.
Suffolki maakond

Suffolki maakond ("Suffolk County") on maakond USA-s Massachusettsi osariigis.
Maakonna halduskeskus ja suurim linn on Boston.
Maakonna pindala on 311 km². Veepindala on 160 km².
Elanike arv oli 2010. aasta rahvaloenduse järgi 722 023. Aastal 2000 oli elanike arv 689 807.
Ajalugu.
Suffolki maakond moodustati 10. mail 1643. aastal.
1999. aastal kaotati maakonna maavalitsus, mis tähendab, et maakond eksisteerib nüüdisajal ainult osariigivalitsuse administratiivallüksusena ning statistilistel eesmärkidel.
Coosi maakond

Coösi maakond, tavaliselt Coosi maakond ("Coos County") on maakond USA-s New Hampshire'i osariigis.
Maakonna halduskeskus on Lancaster ja suurim linn Berlin.
Maakonna pindala on 4743 km². Veepindala on 80 km².
Elanike arv oli 2010. aasta rahvaloenduse järgi 33 055. Aastal 2000 oli elanike arv 33 111.
Ajalugu.
Coosi maakond moodustati 1803. aastal Graftoni maakonna põhjaosast. Algselt oli maakonna halduskeskuseks Berlin, hiljem sai selleks Lancaster.
Coosi maakond (Oregon)

Coosi maakond ("Coos County") on maakond USA-s Oregoni osariigis.
Maakonna halduskeskus on Coquille.
Maakonna pindala on 4678 km². Veepindala on 534 km².
Elanike arv oli 2010. aasta rahvaloenduse järgi 63 043. Aastal 2000 oli elanike arv 62 779.
Curry maakond (Oregon)

Curry maakond ("Curry County") on maakond USA-s Oregoni osariigis.
Maakonna halduskeskus on Gold Beach.
Maakonna pindala on 5151 km². Veepindala on 935 km².
Elanike arv oli 2010. aasta rahvaloenduse järgi 22 364. Aastal 2000 oli elanike arv 21 137.
Curry maakond

Curry maakond ("Curry County") on maakond USA-s New Mexico osariigis.
Maakonna halduskeskus ja suurim linn on Clovis.
Maakonna pindala on 3647 km². Veepindala on 5 km².
Elanike arv oli 2010. aasta rahvaloenduse järgi 48 376. Aastal 2000 oli elanike arv 45 044.
Roosevelti maakond (New Mexico)

Roosevelti maakond ("Roosevelt County") on maakond USA-s New Mexico osariigis.
Maakonna halduskeskus ja suurim linn on Portales.
Maakonna pindala on 6358 km², millest 19 km² moodustab veepindala.
Elanike arv oli 2010. aasta rahvaloenduse järgi 19 846. Aastal 2000 oli elanike arv 18 018.
Ajalugu.
Roosevelti maakond moodustati 28. veebruaril 1903. aastal Chavesi and Guadalupe maakonna osadest. Maakond on saanud nime USA presidendi Theodore Roosevelti järgi.
Roosevelti maakond

Roosevelti maakond ("Roosevelt County") on maakond USA-s Montana osariigis.
Maakonna halduskeskus ja suurim linn on Wolf Point.
Maakonna pindala on 6138 km². Veepindala on 36 km².
Elanike arv oli 2010. aasta rahvaloenduse järgi 10 927. Aastal 2000 oli elanike arv 10 425.
Ajalugu.
Roosevelti maakond moodustati 1919. aastal Sheridani maakonna osast. Maakond on saanud nime endise USA presidendi Theodore Roosevelti järgi, kes suri vahetult enne seda, kui maakond moodustati.
Williamsi maakond (Põhja-Dakota)

Williamsi maakond ("Williams County") on maakond USA-s Põhja-Dakota osariigis.
Maakonna halduskeskus ja suurim linn on Williston.
Maakonna pindala on 5563 km². Veepindala on 202 km².
Elanike arv oli 2010. aasta rahvaloenduse järgi 22 398. Aastal 2000 oli elanike arv 19 761.
2019. aastal hinnati elanike arvuks 37 589.
Ajalugu.
Williamsi maakond moodustati 1891. aastal varasema Williamsi maakonna ja Divide'i maakonna osadest. Maakond on saanud nime poliitik Erastus Appelman Williamsi järgi. Maakonna valitsus koostati 8. detsembril 1891 ja maakonna halduskeskuseks sai Williston.
2010. aastatel on maakonna elanike arv, mis seni püsis suhteliselt stabiilselt 20 000 ringis, tänu Bakkeni naftaväljadele peaaegu kahekordistunud. 2014. aastal oli maakonnas tööpuudus 1,2 protsenti, mis oli USA maakondadest kõige väiksem.
Niella Tanaro

Niella Tanaro on vald Itaalias Piemonte maakonnas Cuneo provintsis.
Niella Tanaro kõrgus merepinnast on 371 meetrit. Asustus­tihedus on keskmiselt inimest ruutkilomeetri kohta.
Niella Tanaro piirneb järgmiste omavalitsusüksustega: Briaglia, Castellino Tanaro, Cigliè, Lesegno, Mondovì, Rocca Cigliè, San Michele Mondovì, Vicoforte.
Briaglia

Briaglia on vald Itaalias Piemonte maakonnas Cuneo provintsis.
Briaglia kõrgus merepinnast on 546 meetrit. Asustus­tihedus on keskmiselt inimest ruutkilomeetri kohta.
Briaglia piirneb järgmiste omavalitsusüksustega: Mondovì, Niella Tanaro, Vicoforte.
Williamsi maakond

Williamsi maakond ("Williams County") on maakond USA-s Ohio osariigis.
Maakonna halduskeskus ja suurim linn on Bryan.
Maakonna pindala on 1096 km². Veepindala on 6 km².
Elanike arv oli 2010. aasta rahvaloenduse järgi 37 642. Aastal 2000 oli elanike arv 39 188.
Ajalugu.
Williamsi maakond moodustati 12. veebruaril 1820. aastal Darke'i maakonna osast. Maakond on saanud nime Ameerika iseseisvussõja ohvitseri David Williamsi järgi.
Lesegno

Lesegno on vald Itaalias Piemonte maakonnas Cuneo provintsis.
Lesegno kõrgus merepinnast on 422 meetrit. Asustus­tihedus on keskmiselt inimest ruutkilomeetri kohta.
Lesegno piirneb järgmiste omavalitsusüksustega: Castellino Tanaro, Ceva, Mombasiglio, Niella Tanaro, San Michele Mondovì.
Perletto

Perletto on vald Itaalias Piemonte maakonnas Cuneo provintsis.
Perletto kõrgus merepinnast on 446 meetrit. Asustus­tihedus on keskmiselt inimest ruutkilomeetri kohta.
Perletto piirneb järgmiste omavalitsusüksustega: Castino, Cortemilia, Olmo Gentile, San Giorgio Scarampi, Serole, Vesime.
Edvard Eriksen

Edvard Christian Johannes Eriksen (10. märts 1876 Kopenhaagen – 12. jaanuar 1959 Kopenhaagen) oli islandi juurtega taani skulptor. Tema tuntuim teos on 23. augustil 1913 Kopenhaageni sadama lähistele Langelinie parki paigaldatud skulptuur "Väike merineitsi".
Aastatel 1894–1899 õppis ta kunstiakadeemias. 1908–1919 oli ta samas õppejõud. 1930–1953 oli ta Thorvaldseni muuseumi kogude hooldaja.
1900. aastal abiellus ta Eline Vilhelmine Mølleriga, nad said viis last. Eline Vilhelmine oli kunstniku modell nii "Väikse merineitsi" kui ka teiste skulptuuride loomisel.